Up-953/06
Natisni
Opravilna št.:
Up-953/06
Datum odločitve:
22. 9. 2006
ECLI:
ECLI:SI:USRS:2006:Up.953.06
Akt:
Ustavna pritožba zoper sodbo Vrhovnega sodišča št. I Up 297/2006 z dne 9. 3. 2006
Izrek:
Ustavna pritožba zoper sodbo Vrhovnega sodišča št. I Up 297/2006 z dne 9. 3. 2006 se ne sprejme.
Evidenčni stavek:
Očitki pritožnika o kršitvah pravic iz 14., 22. in ostalih členov Ustave so pavšalni, zato jih Ustavno sodišče ni moglo preizkusiti.
Geslo:
1.5.51.2.2 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Nesprejem, ker očitno ni kršitve ustavnih pravic.
5.3.13.18 - Temeljne pravice - Državljanske in politične pravice - Procesna jamstva, pravica do obrambe in poštenega sojenja (19, 20, 21, 22, 23, 24, 25, 26, 27, 28, 29, 30, 31) - Enakost orožij (22, 14).
Pravna podlaga:
Člen 14, 22, Ustava [URS] 
Člen 55.2.1, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
12. 6. 2006
Vrsta odločitve:
sklep
Vrsta rešitve:
nesprejem ustavne pritožbe
Dokument:
US26443
Dokument v PDF obliki:
Up-953-06.pdf
116 KB
Prenesite datoteko
Up-953/06-8
22. 9. 2006
SKLEP
Ustavno sodišče je v postopku za preizkus ustavne pritožbe A. A. iz Ž. na seji senata dne 4. septembra 2006 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba zoper sodbo Vrhovnega sodišča št. I Up 297/2006 z dne 9. 3. 2006 se ne sprejme.
Obrazložitev
1. Organ za brezplačno pravno pomoč (tožena stranka v upravnem sporu) je kot nepopolno zavrgel pritožnikovo vlogo za dodelitev brezplačne pravne pomoči. Upravno sodišče je pritožnikovo tožbo zoper odločbo tožene stranke zavrnilo. Vrhovno sodišče je sodbo Upravnega sodišča potrdilo.
2. Zoper odločitev Vrhovnega sodišča vlaga pritožnik ustavno pritožbo. Meni, da je odločitev Vrhovnega sodišča nepravilna. Zatrjuje kršitve 14., 22. in ostalih členov Ustave. Po mnenju pritožnika je razlog za zatrjevane kršitve v tem, da naj bi šlo za naklepno goljufijo oziroma za zaroto pravosodnega sistema proti pritožniku.
3. V skladu s prvim odstavkom 50. člena Zakona o Ustavnem sodišču (v nadaljevanju ZUstS) Ustavno sodišče preizkusi le, ali so bile z izpodbijano sodno odločbo kršene človekove pravice ali temeljne svoboščine. Zato ustavne pritožbe ni mogoče utemeljiti z navedbami, ki po vsebini pomenijo zgolj ugovor nepravilno ugotovljenega dejanskega stanja oziroma zmotne uporabe prava.
4. Očitki pritožnika o kršitvah pravic iz 14., 22. in iz ostalih členov Ustave so pavšalni, zato jih Ustavno sodišče ni moglo preizkusiti.
5. Ker očitno ne gre za kršitve človekovih pravic ali temeljnih svoboščin, kot jih zatrjuje pritožnik, Ustavno sodišče ustavne pritožbe ni sprejelo v obravnavo.
6. Senat Ustavnega sodišča je sprejel ta sklep na podlagi prve alineje drugega odstavka 55. člena ZUstS in tretje alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 – popr.) v sestavi: predsednica senata Milojka Modrijan ter člana dr. Janez Čebulj in Lojze Janko. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
Milojka Modrijan